
Narvas

Projekti „Iga tee viib pühamusse“ kaasfinantseeringu kinnitamine.
  
1. ASJAOLUD JA MENETLUSE KÄIK

Narva Linna Arenduse ja Ökonoomika Amet koostöös Moskva Patriarhaadi Eesti Õigeusu Kiriku Narva Kaheteistkümne Püha Apostli Koguduse ja Tihvini piiskopkonnaga  valmistavad ette projekti “Iga tee viib pühamusse“. 
Projekti tegevused on suunatud Narva piirkonna õigeusu ajaloo- ja kultuuripärandi objektide pere- ja palverännaku turismi temaatiliste marsruutide arendamisele. 
Projekti plaanitavad tegevused: temaatiliste marsruutide väljaarendamine, huvitatud partnerite ja turismifirmade koostöösse kaasamine, proovireisi korraldamine koostöös Leningradi oblasti partneritega,  , infomaterjalide väljatöötamine.
Projekt esitatakse Avatud rahvusvahelisele konkursile „Pravoslavnaja Initsiativa“/“Õigeusu Initsiatiiv“ (http://pravkonkurs.ru/about-the-competition/). 
Projekti eelarve on planeeritud kuni 11 400 EUR, sh programmi toetus on kuni 8 550 EUR. Projekti taotlejaks on Moskva Patriarhaadi Eesti Õigeusu Kiriku Narva Kaheteistkümne Püha Apostli Kogudus. Narva Linna Arenduse ja Ökonoomika Amet on projekti partner ja kaasfinantseerija. Kaasfinantseerimise summa on kuni 2 850 EUR, ehk 25%. Projekti elluviimise periood on orienteeruvalt aprillist 2018 – jaanuarini 2019. Linnavolikogu otsusega on vaja kinnitada projekti kaasfinantseering.
Projekt on vastavuses Narva linna arengukavaga 2008-2020:
Strateegiline eesmärk 1.4: turismi arenguks on loodud tingimused

2. ÕIGUSLIKUD ALUSED

KOKS § 22 lg 1 punkti 8 kohaselt kuulub laenude võtmine, võlakirjade emiteerimine, kapitalirendi- ja faktooringukohustuste võtmine, kohustuste võtmine kontsessioonikokkulepete alusel, kohaliku omavalitsuse üksuse finantsjuhtimise seaduse § 34 lõikes 7 nimetatud rendikohustuste võtmine, muude tulevikus raha väljamaksmist nõudvate pikaajaliste kohustuste võtmine ning piirmäära kehtestamine rahavoogude juhtimiseks võetavale laenule volikogu pädevusse.

3. OTSUS

3.1. Kinnitada projekti “Iga tee viib pühamusse“ kaasfinantseering aastatel 2018 - 2019 kuni 2 850 EUR, sh
· 2018. aastal kuni 1 500 EUR
· 2019. aastal kuni  1 350 EUR

[bookmark: _GoBack]3.2. Juhul kui projekt saab programmi toetuse Narva Linnavalitsusel näha ette projekti kaasfinantseeringuks Narva linna eelarves aastatel 2018 – 2019 kuni 2 850 EUR  järgmiselt: 
· 2018. aastal kuni 1 500 EUR
· 2019. aastal kuni  1 350 EUR


4.  RAKENDUSSÄTTED
4.1. Otsus jõustub seadusega sätestatud korras.
4.2.Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.


Aleksandr Jefimov
Linnavolikogu esimees

